عيد عبد الرحيم دياب

عيد بكر عبدالرحيم دياب سفاح بنى مزار اتحول من حرامى مواشى لمجرم خطير اتهم بقتل 56 مواطن , و ده غير عدد كبير من الاعتداءات على البنات وممارسة البلطجه على ناس كتيره من سكان محافظة المنيا فى مصر.

كان فى بداية حياته حرامى مواشى ، بيسرق على مستوى القريه ولما قرر يحترف انضم لمطاريد الجبل عشان يعمل لنفسه اسم فى دنيا الجريمه ، وبالفعل اتعلم كل مكر وقسوة المطاريد الصعايدة.

اول جريمة فى سجل (( عيد )) كانت قتله لأخين مع بعض و رمى الجثتين فى بحر يوسف ، و بعدها قتل واحد صاحبه. و لما انتشر خبر بإن عيلة صاحبه ناويه تاخد بالتار استدرجهم بالحيله و اتربص لهم فى يوم جمعه ، و طخ رصاصه اللى عور و قتل بيه 25 مواطن ، منهم ناس ماكانلهاش اى ذنب غير انهم اتواجدوا لسؤ بختهم فى مكان الجريمه. و بعد الحادثه دى بكام يوم خلص على سبع تنفار تانيين و جرح ييجى قدهم لما ضرب الرصاص على المواطنين فوق كوبرى ، و كمان نزع كبدة ضحيه من ضحاياه وقدمها لابنه عشان يطلع شديد زيه اكمنه كان نفسه ابنه يطلع زيه سفاح قلبه ميت ما تهمهوش حاجه فى الدنيا.

يوم وقوع عيد و قتله برصاص البوليس بعد ما اتحاصر فى منطقة تلا الجبل كان يوم عيد للناس الطيبين البسطا اللى عايزين بس يعيشوا فى امان فى الصعيد.

تصنيف:مجرمين مصريين
تصنيف:قتالين قتلى